الصفنه بغيبتك صارت بكد الليل ~
وبين اشتاكلك بين ابتلش بيهه
شوصيت النهار يروح من تروح ~
اذا تعرف شمس بس يوم وديهه
ماشايف شمس بعدك وعشت ايام~
صلاة الصبح بعدك كمت اصليهه
ماينزل دمع من عيني ينزل نوح ~
يذب فص عيني ثكل الدمعه الابجيهه
شنطيت الشماته جناح من مشيت~
غير من الفرح طارت برجليهه
هم زين الله صاحو بخت عنده عيون~
جي ماشوف بيهه عيوني ناسيهه
هلكت ما اصد عالباب بلكي تعود~
صرت طلاكتين اتحولت بيهه
يالماخذ وياك العافيه من مشيت~
موضعفان بعدك حالتي احجيهه
اتكشخ كمت بهدوم مال اطفال ~
شعندك للجهال اهدوم وديهه
اكلب بالهوه واتنفس الالبوم ~
واصد عالصوره بلكي ايصير اطب بيهه
واغصن بالهوه الما مر عليك بيوم~
النسمه التمر منك جنت اشم بيهه
ما فزن كبل لو طوب يمي يثور~
هسه ابره اعله وصله اطيح افز بيهه
40f75e99928e124b8507f294e9c8b343.jpg